gentaiscool/nusaparagraph_topic huggingface dataset:
Pulman Ciawi Vimala Hills Resort Spa & Convention naundangi tamua nanikmati pengalaman liburan gammara siagang namanjaka diria ri suasana alam gammara'ka. Letakna anne ri katinggian annang ratu' metere' anne nasareangi kesujukan siagang udara segar ri allo bambanga sekalipun. Lokasi resorka anne bellai ri hiruk pikuk kota lompoa anne natawarkangi pemandangan gammara'ka nasaba hotele'ka anne menghadapki ri tallu moncong ri Jawa Barat, anjo moncong Pangrango, Salak, siagang geulis. Anne hotele'ka ero'ki naciptakan suasana a'bangi tena takkaluppai. Punna battuki', tamu villa risambutki ri lobi khusus untuk nasareangi privasi siagang kanyamangang ri tamua. Fasiltasna anne hotele'ka nia' balla' kanre, bar, ruang assibuntulu', kolam je'ne, area karena anak, siagang maraenga

Topic: leisures
Hamburger atau biasai nasa’buk taua burger iareka jenis roti bundalaka bentukna nipolong rua, ri tangngana nibonei daging koro’ bundalak todo’, nampa nisareangi pole gangang kamma selada, tomat siagang lasuna bombai. Sebagai sausna hamburger nisarei loe jenis saus kamma mayones, saus tomat siagang lada. Kulle tongi pole nitambai keju atau sosis punna erokki ka maraeng ngasengi pangngaina taua. Hamburger iareka kanreang cepat saji loe tau ngai’i. Salah sekre tampak akbalu burger ga’gayya kasiakna ri mangkasarak niak nikua Buddy Burger Mangkasarak, niaka ri Jl. Monginsidi. Loe jenis burger nasadiang, tampakna sannangi ka bellai battu ri keramaianga, lammorok tonji pole ballinna, cocoki ri koccikanna mahasiswayya. Pokokna rekomendasi burgerna kinne.

Topic: food & beverages
Menurut ku, ekstrakurikuler riolo paling gammaraka iamiantu drum band siagang basket. Untuk drum band, biasa niaka antampaki posisi mayoret anjo baine kalengna cakdi rappi siagang rupanna gammarak. Iangaseng mata pasti tattuju mae ri mayoret punna drum band lekbakmi tampil siagang mayoret assare aba-aba. 
Sekre sikola pasti kagum anciniki karena musik harmonis siagang aba-aba battu ri mayoret. Tena na gampang ampakasekre sikuntung tau loena bergabung lalang drum band untuk menghasilkan musik sempurna siagang bajik. 
Sementara untuk basket, biasana bonena burakne gammarak akkale tinggi, atletis siagang pastina kulle akkarena basket. Biasana buru-burakne basket pasti otomatis anjari idola biring iangasengna baine sekre sikolah iareka sikola maraengang.


Topic: sports
Seafood iareka kanreang battua ri tamparang. Seafood niak loe kabajikang kulle nasareang kalengta, salah sekrena iamintu omega 3 bajika untuk doke’ta. Loe tau nangai angnganre seafood nasabak kasiakna tena naparek bosang taua, maraengi pole siagang daging jangang na sapi. Mingka loe tau parallu appikkirik bajik-bajik punna erok nganre seafood nasabak kandungang kolesterolna tinggi, njari bahaya tongi punna loe nikanre. Apa ngaseng niparek atau nigaukang punna sanna’ dudui pasti tena nabajik asselekna. Njari nganreki bajik-bajik, mingka teaki langsung camboki, teaki langsung kikanre ngasengi, ki rekeng-rekengi sikura ki kanre, nasabak rugi tongki punna tena ki nganre seafood, ka loe kabajikanna. Punna pakrisikmi ulungta sikekdek kikasiak, ammari maki.

Topic: food & beverages
Injo resep lani bahasaka kinne iami injo anunna cotoa. Na inne kanre tradisional kaminang loe ni isseng na ta takgala mange ri Mangkasarak. Bede, riolo inne ammake patang pulo rupanna rampa, nisakbu rampa pantang pulo. Ia mi injo, contona: dageng sapi (kullei assi na nicampuru bone lalanna), lasuna eja, lasuna kebo, pala, jintang, marica, katumbara, cekla, golle eja, cangggoreng, raung lasuna, serre, raung sallang, kayu tanning, raung lemo, layya, laja, na lemo passoro, na jekne. Injo dagenga ni pallu salai naik rurungan sarre dan cekla, sanggenna lumu dagengna na assipa ni cakma. Injo erena disaklaki nampa nipakei pole ri jekne cotoa sallang

Topic: food & beverages
Pengalaman ku accinik bulu tangkis langsung ri Indonesia open iamiantu sekitarak taung 2022. Nakke sannak bangga kulle andukung bintang Badmintong Indonesia. Pertandingan anne ampassigappa Markus Finaldi Gideon/Kevin Sanjaya Sukomulyo assigappa Seung Jae Seo/Min Hyuk Kang battu ri korea selatan. 
Attanding ri Istora Senayan, Jakarta, Ganda ni arengi The Minions ni beta 2:0 battu ri wakkele na Korea Selatan Kang Min Hyuk/Eom Hye Won siagang skor 14-21, 12-21 lalang wattu 30 mani’ simata. Anne ni beta na ni pastikan 5 wakkele Merah Putih lekbakmi guguruk ri allo maka Tallu Indonesia Open 2022. Pertandingan anne ni langsungkan ri allo Kammisik tangal 16 Juni 2022. 
The minion ni beta battu ri pasangan Korea Selatan sabak pasangan korea anjo tampilik sannak kompak. Marcus/Kevin sempat na mulai pertandingan cukup bajik. Ia sempat unggulun 3-1 lakbi riolo.


Topic: sports
Injo Florawisata niaki ri bangkenna bulu Tangkuban Perahu ri Subang na tammeng tammeng mamo pakkasiaka. Ilalanna inne paddaka dakkanga nia kastel loe curakna ri tangnga tangngana injo taman bungayya. Maraengna injo, nia Jambatan Gentung Rengganis, Inne nampai nisungke tenapa si taung, inne jambatangan nipare untuk palakba injo eroka mange ri battu ri pattamakanga ri mange langsung ri kawah Rengganis ri Kabupaten Bandung Jawa Barat. Lekbana injo, nisakbu tongi Dusun Semilir, ri dusunga inne nia ikon paddakka dakkanna iami injo narupa candi. Nia pole passiluncuran sanna lompona, injo tinggina patangpulo meterek na lakbunna passiluncurana sibilangngang ruangpulo meterek. Nia tommo pole Dusun Salju, pakkarek karenang Salju. Jari sanna loena inne lalang. 

Topic: leisures
Paria iareka pare iamiantu gangang-gangang kasia’ pai, kamma minjo tena ku ngai dudu kanre-kanreang se’re a anne. Manna mamo anne kanre-kanreanga jai pitaminna untu gizi. Singkamma niami pitaming iamiantu pitaming A, pitaming C, pitaming B1, pitaming B2, pitaming B3 sanggengna pitaming B12. Tena na anjo tonja, nia pole kandunganna singkamma zat besi, magnesium, kalium siagang fosfor, manna ni pallu antekamma tata ki tenna ku ngai.
Ammulai cinikanna, rupanna, siagang kasiana, ammakku biasa mi antu appare gangang paria iareka pare na passurang doang, iareka na bonei tangnga kaluku paro’ mingka kasiana pai injja ku kasia ri kallongku, kamma mi anjo punna apallu ammakku anne gangang paria bajikangngang kanre maraengang ku piliei.

Topic: food & beverages
Teknologi IoT (Internet of Things) antu ni pantama ri AC Smart Neuva Pro anne kulle na parek pengguna na kulle na operasikan langsung battu ri hape ta langsung. Anne tantu kulle ki na mudahkan punna ni punnai rutinitas padat. Ammalo IoT, pengguna biasa na na parinrai AC sebelum na battu ri ballak ta. Nampa anjo teknologia anne kulle tong na mungkin kan pengguna na operasikangi AC lalang jarak bella mae ri tiap tiap ruangan ri lalang ballak ka, termasuk mi na atorok suhu tena ja na parallu ammake remote. Ki bacai artikel na ri CNN Indonesia lengkap lengkap ri anne link nga. 

Topic: technology
Nampa lekba anjo, antu pareki anne olahraga yaa terkesan kurang populer antu mi tena niak ekskul tenis ri sikola na. Salah sekre na kunci na sekre olahraga antu populer ki ri sekre negara antu mi ni karenai ri tingkat sekolah. Sayang na tena na ngaseng anjo sikola yaa ri Indonesia na punna ekskul tenis bahkan sekre kelasak swasta elit ka tena tong na punna ekskul tenis. Punna tau erok anak na karena tenis atokah pilajarak karena tenis setidak na harusuk ki antama akademi tenis atokah klub tenis siagang todong harusuk na rogoh kocek barak gannak ki 5 juta per bulan kulle kapang. 

Topic: sports
Anjama ri kantoro' niak unsur na pare' rampi' ki siagang ngaseng agang kantoro' ta anjari solid na kulle baji' jama-jamang ta siagang na kulle ri gappa target jamang ta ri kantoro' ka. Tena pa poe punna niak moment nganre ta siagang ngaseng ri jam istrhat ka, kulleki makkala siagang ngaseng anjari kulle lan'nya' kasia' bosanga ri kalen ta. Anjomi keuntungan punna anjama ki ri kantoro' ri banding ri balla anjama. Ri kantoro', agang jamayya ri rampi' ato dallekang na ruanganga kullei na pare' tena anjari kale-kale ki anjama. Anjomi kulle na pare' rampi' ki siagang agang-agang jamanga ri kantoro' ka.

Topic: business
Ri poster na ri sebar luasa siagang pa'pare attanding Piala Gubernur 2023 ya ri pare' ri warna kebo na eja. Lalang na anjo poster ka niak tommi anjo informasi na kulle ri gappa hadiah na sanggeng na ri angka 50 juta rupiah. Niak tommi keterangan na pemenang na ri tentukangi battu ri kategori kelompok tallu macam, pemenang se're, pemenang rua na posisi tallu. Pemenang se're na anjo anggappai hadiah sikamma piala, mendali bulaeng, piagam na doek binaan. Sedang anjo pemenang rua na tallu anggappai sikamma pemenang se'rea bedana ri jumlah doek na ji. Ri bokoanna poe ri isseng tema kegiatan na anjo Jabar Makkala, na Jabar Juara.

Topic: sports
Kammami pole pappisoloro atau kanre jawayya sannami empona ni ruppa. Nakke kaminang kungaia na ku biasa kusorong mange ri tau battua ri Mangkasara na nacoba Barongko, kue lapisi, iareka dodoro. Barongko na kue lapisi biasa dibalukan ri pabalu kanrejawayya na tassadia ri warung kopi tradisionalka. Punna dodoro, masagela memang nia, jari ammesan riolo. Barongko assipa nikanre punna dinging dinging. Anne barongkoa, nia nipare battu rig olla kebo nag olla eja. Punna nakke, kungai injo nipare battu rig olla ejayya. Mingka inne nipareka battu rig olla ejayya, okalaki nibuntulu. Biasa nia punna pakgaukang kamma pambuntingang nampai nia. Anne ngaseng kanrejawa na Mangkasarakak mannassa parallui kicoba, ka beda into siagang ri tampa maraenga, na nia tompa takkule kibuntulu punna teai ri Mangkasara. 

Topic: food & beverages
Sikedde caritang ku, riolo wattu ku siagang keluarga ku erok lampa staycation lalang rangka lekbak mi ri rancana sallo ri hotelek, mangge ku na poang pihak hoteleka kana eroki kamarak anjo ro rampikna ato ri boko na kollang rannang na langsung barak katte sekeluarga ngaseng kulle lampa mae kollanga na tena ki malo lobby atoka lift sede. Anjo wattuaa staf hotelek tojeng tojeng na sareki kamarak hotelek antu langsung ri boko na kollanga nampa kulle ki malo mae rikollanga malo pakkekbok niaka ri bokona kamaraka. Nampa wattungku poeng sekeluarga lampa liburuk ri luarak Indonesia. Wattu check in ri resepsionis , manggeku na poangi sede staff hotelek ka kana erok langsung ri rampikna kollanga. Nisare maki sede.

Topic: leisures
Nakke sambei hp tergantung battu ri apakah hp sallo ku kulle inji ni pake bajik bajik siagang apakah anjo hp beru pantas ki ku balli. Sebelum na nakke pake ka Redmi Note 2 antu nakke ku balli ri taung 2015 punna tena ku salah. Anjo wattua nakke ku pile malli Redmi Note 2 kahh bantuk na rampingi siagang desain na sikedde bella singkamma Iphone, jari ni sakring sikedde premium anjo wattua pakei hp yaa ri masa masa na. Untuk performana Redmi Note 2 anne lumayan mulu ni pake karena game antu ringan nga sanggeng na sedang nga. Punna sosmed, nonton video todong nyamang ji ni sakring. 

Topic: technology
Bayao mata sapi sekre contoh pallu pallu bayao iyamintu jai napallu taua. Erokka pauangki tekamma batena nipallu gampanga. Nomorok sekre bayao, kisediakanmi cekla siagang minyak pallu. Caracarana ni pallu, nomorok sekre ki parinra mi komporo ka nampa saremi pammaja kemudiang ki tuangmi sikedde minyak pallu , sikeddemo nampa kitayangmi sanggengna bambang anjo minyaka sumpaeng. Punna bambangmi, ki reppemi anjo bayaoa sumpang nampa ki pantamami ri pammajaka lalangna bayaoa. Ki pallumi, punna sallo sallo sikedde teaki kaluppai suleki bayaoa sumpaeng nalintak mi pallu. Punna lekbakmi, ki allemi anjo bayaoa ki tumpumi ri piringnga. Kullemi ni kanre. Ni pasiagang kecap na kanre sannappa nyamangna.

Topic: food & beverages
Katte lekba mo gannak ni sibukkan mae fokus lalang ni kembangkangi kaleng kaleng ta (ni pupuk nilai nilai luhur singkamma ni sayangi ngaseng makhluk hidup ka, dan sebagaina) Tuo ammake kesadaran tinggi nampa waspada mae battu ri ki kontrok ki pikiran liarak ta antu sanging na ganggu kedamaian lalang na kaleng ta mingka tena, ki kaluppai kaleng ta mae tena ni perhatikangi kesejahteraan kaleng ta siagang tau lainga. Niak sekre rua Bhante / Bhiksu antu anjari role model (contoh) ku nakke kah apa antu ni bahas lalang sesi sesi ceramah na atokah sharing na antu ni bawakangi sanging na punnai Style / cara pandang na kaleng kaleng na battu ri ajaran Buddha.

Topic: religion
Tangkasaki komporok gas anjari salah sekrena cara punna erokki jagai ketahanna. Lainna poeng, komporok gas anjo ni rawak bajika apinna poeng warna gauk ki. Carana punna eroki rawaki komporo ta tena na ni tangkassi ji bawang . Niak cara lain poeng parallua ni parek punna erokki sallo ni pake komporo ta. Anjo mi ntu, ki tangkasi komporok ta punna lekbak ki pallu. Ki lukluk ki poeng punna parallu sede ni lukluk. Ki parissai poeng regulatorna, anjo regulator gas ka parallu ni paressa berkala barak kulle ni pastikan amanji punna ni pake. Ki pastikangi regulator ta tappasang bajikmi barak amangi ni pake. Sekrepi poeng, tekananna regulator ta ki pastikangi ri posisi low preasure ji barak na minimalisirki resikona lappo siagang gauk narrusukji apiina.

Topic: food & beverages
Ibadah sholat wajib na manusia ya ri jamai 5 kali allo bangngi. Antu sholat subuh rua rakaat, sholat dhuhur appa rakaat, sholat ashar appa rakaat, sholat magrib tallu rakaat na sholat isya appa poe rakaat. Anjo sholat 5 kali ya ri kanai sholat Fardhu. Niak juga ri kana sholat sunnah, sikamma sholat dhuha, sholat tahajud, na jai poe lainna. Punna wattumi na mi bulang Ramadhan niak poe ri kana sholat Tarwih 20 rakaat nampa di lanjutki sholat Witir 3 rakaat. Sholat nomoro’ rua ri rukun islam le’bana akkana rua kalimat syahadat. Nomoro 3 niak Puasa, nampa a'bayara' zakat terakhirna Naik Haji punna tau mampu.

Topic: religion
Ribokoanna risesena ikatte niaka anggaukan puasa insya Allah niak tommaki na ampongi gau dosa lebbaka ni gaukang, sankamma kananna Nabbita angkanaya: man saumu ramadhan imanan wah tisaban ghufira lahu ma taqaddamu min zambi, artina inai-inaianna appuasa nasabbak tappana maknassa ni ampongi dosana lebba laloa. Battuanna kana ikatte tau appuasa siagang baji insya Allah niakmaki napam mopporan Allah Taala kontu karattasa tabularasa niakki kebo, taena rakmasa'na. ia mi katangkassan niakka inysa Allah ni gappa parallu nijagai, kagassinka sankamma tongki tedong tolo, punna lebbakki ni jekne' bajik ri pakalawakinna, niak ki tangkasa' naungi seng attalaka. Punna niakki akkulle maknaknungan anjagai kalenta battu ri gau dosaya, insya Allah niak maki antu ilalang ri golonganna tau masarro upaka, kamma kanan na Allah Taala.

Topic: religion
Nicolas River Park anne pa'mantangang wisata ri kawasan Puncak Bogor anne beru inji. Nicholas River Park anne ri kawasan wisata Puncak Bogor anne ta' le'bakka sinao ri pengunjungna. Punna mae rinni, taua narasakangi sensasi sinroang duniayya kullei ritempuh siallo. Punna ero' bapoto anne pa'mantanganna jai spot poto nasareangi taua. Balinna tiketna anne punna ri allo sanneng sanggenna jumat anjo tallumpullo ribu, punna ri hari sabtu siagang minggu appapulo ribu. Spot na anjo rinni nia' Deep sea kulllei bapoto siagang narasakan seolah olah nia'ki ri rawanna tangkasa' lalanga. Makarua nia' China Village, Korean City, Jepang, siagang Santorini. Maraeng anne pamantanganga nia' bangunan khasna siagang spot foto khasna massing.

Topic: leisures
Nakke ku sakring anjo ngaseng acara adat na ak buntingan sannak sakral na! Ke sakralan na sekre ak buntingan tena na kulle ni bandingkan banding kan kah kulle berkaitan ngi siagang tradisi siagang budaya setempat ka antu kulle ni padukan siagang kepercayaan ni anut ka. Tena niak acara ak buntingan kamae kamae antu tena na sakral, apalagi na ri nusantara anne kamae peran budaya siagang tradisi ang nganu inji anjari bagian battu ri kahidupan ta allo allo. Nakke ku ngaii kulle ngaseng jamang jamang na punna erok ak bunting tawwa lekba ka mo ku battu ii, tena ku isseng anjo ri pedalaman Sudan Selatan, atokah ak buntingan muslim ri Sudan Utara.

Topic: culture & heritage
Se'reanna pamantangang wisata viral ri Semarang anjo Kota Tua. Kota anne konsep bangunana anne unikki siagang nuansana Eropa. Bangunna anne unikki siagang parkirna sangkara'ki anjari taua penasaranki ero' mae rinjo. Anne Kota Tua tenaja sessa rigappa, punna antama' rinni tenaja nibayara', punna ngerang motoro' siagang oto kale kale ammayara'ki parkir. Suasanana anne Kota Tua nyamangi, cocoki anjari pamantangang istirahat ri jama-jamanga. Punna antama' ki rinni rasa Eropana anne terasai, ripatala'ki macam-macam oleh-oleh kanreang khas sanggenna cinderamata pakakkala macamna topi, gelang, kacamata, baju, tas, siagang maraenga. Ri bagian timoro' nia' Gudang Lampu anjari pamantangang anak mudayya nasaba' jai spot fotona gammara' siagang tena na jai ri Semarang.

Topic: leisures
Adam Osborne anjari salah se're paenteng pamula sejarah na Laptop ka ri linoa. Adam siagang agang na, na mulai komputer awala ka ri linoa poe sanggeng na kulle na pare anjo Laptop ka ri taung 1975. Ri awala muncul na Osborne 1 anjo battala na na gappai 10 kilo na ri pare khusus ki supaya cocokki ri kadera na penumpang kapala' ri'ba ka. Adam Osborne na paentengi Osborne Computer Corporation. Osborne 1 ri produksi ki siagang massal ri taung 80 ang. Sanggeng na ri masa jaya na Osborne 1 kullei ri balukang 10.000 biji ri bulang-bulang na mulai taung 80 ang.

Topic: technology
Kamerun naparek heboh Piala Dunia taung 1990 ri Italia lekbakna na beta juara bertahan argentina ri laga panyungke. Bahkan, paraia kulle lolos sanggengna babak perempat final. Mingka keanehan terjadi wattunna Kamerun anghadapi Kolombia ri babak 16 lompo. Ri babak pertama paklabuang wattu lekbakna ruayya tim akkarena tanpa gol ri 90 manit, Kiper kolombia Rene Higuita assuluk ri rukmungna siagang terjadi blunder sehingga kajariang Kamerun ammeta 2-1. Higuita iamiantu kiper siagang kalakuan paling aneh siagang anggupa julukan El Lock iareka The Crazy One. Ia poeng lekabk antamak ri tarungkua sabak kasus paklukka. Sungguh anjari kajadian tena terduga sabak ia anjari kiper utama mingka lekbak antamak ri tarungkua sabak kasus palukka kang.

Topic: sports
Selama penampilan na ronggeng, anjo penari profesional baine yaa ni harap kangi na undang beberapa penonton burakne atoka klien barak kulle menari siagang iyaa anjari pasangan antu siagang na sare doek tips mae ri penari baine aa, ni sare selama na menari atokah lekba na menari. Pasangan tarian na inting siagang penari baine na kulle na lakukan beberapa gerakan antu kulle ni anggap terlalu erotis lalang standar kesopanan na etiket keraton Jawa. Ri masa laloa, nuansa erotis siagang seksual battu ri anne tarian ronggeng na sare seputasi kodi anjari prostitusi antu terselubung seni tari. Ronggeng mi antu tema na anjo Novel Ronggeng Dukuh Paruk. Karya na Ahmad Tohari antu na caritai kisah na sekre gadis penari ronggeng antu todong sekre tau pelacur ri sekre desa terpencih niaka ri jawa tengah. 

Topic: culture & heritage
Sekre ballakmi nabongkara Ida, naboyai HPna mingka tala naguppa memangpi. Akkuru mami kannyingna, la ngarruki naboya HP na, masalana jai mobile banking na konjo ri HP, bahayai punna na allei tau maraeng. Tena sallo battui anne Ira ri ballakna Ida, nakuai Ira ngura mko anjo kamma tau sibuk dudu. Njari nakuai Ida teako rong uranga akkana, niak kuboya jeka. Njari sannangmi cidongi naung Ira sambil nakanre kanre jawana Ida. Mangngangi akboya, cidongmi Ida ri ampikna Ira sambil monnongngi, napasrahkammi anjo HP na ka tala niak naguppa. Mingka anne Ira langsung niak napasuluk HP battu ri koccikanna nampa nasareang Ida. Nakuai anne HP nu nukaluppai ri ballakku risubangngi. Langsung suluk jeknek matanna napau kua annemi sitangnga mate naboya. Njari nakana Ira iihh ka tala sa’ra-sa’rako njari nampaiko kusareang.

Topic: technology
Unti nisakbu tongi rappo katallasang, nasaba inne untia akkullei appakabaji cerak, jantung, na otaka, na punna inne tallu panra na panrami intu katallassang. Injo lalanna untia, loe kalium na injo bajiki untuk appanaung cerak, najagai jantunga, na pakalancara oksigen nga mange ri otaka. Na kungi tu carakdeka battu ri Amerika, injo untia lambajiki, iami injo: kesehatan mentalka, inne untia nia bonena triptofan injo bajika amballei depresiyya; Nabantuku angkurangi sassak nafasaka iareka asma, injo untia loe i antioksidan na potasiumna na inne kulle bantuki appakabijiki paru-parua na kulle akkarena baji; Bajiki ri pangngalukanga, inne untia tinggi serakna, na iami injo bajiki nasareki pakkasia bassoro na kambunga lalang battang. 

Topic: food & beverages
Nakke guppaka anne laptopka ri taung pertamaku antamak tampak pakkualiang, manggeku ballianga nakuai hadiah ulang taung. Mingka nasabak manggeku mantangi bella dudu battu ri tampak pakkuliangku, njari manggeku nakiringji doekna ri sikalingku nampa pala’ tulung ballianga laptop. Sanna’ rannuku anjo wattua nasabak laptop pertamaku anne, jai kuparek ri anjo laptopka kamma ciccinik pilleng, akkarena game, pilangngeri kelong siagang kupake anjama tugasku. Sanna’ kulle niandalkang anne laptopka, singkammai punna niak paralluku, niakji anjo laptopka ri ampikku. Warnana laptopku lekleng, niak web cam tappasang rateanna layarna, ukkurangna 14 inchi, kulleji kupantamak lalang ri tasi’ dengngekku. Kutambai pole speaker laptop sollanna pila’ bajiki sa’ranna punna pilangngeria kelong.

Topic: technology
Wattu na pertama kali ku pisakring Nyepi ri Bali, anjo wattu aa nakke antumi wisatawan mingka nakke ak bangngi ka ri ballak na pinduk ku. Tantu mi pengalaman na beda ii siagang wisatawan antu ak bangngi ri hoteleka. Kah ak bangngi ri kampong nga, nakke siagang daeng ku ku pasangi pattutuk kain ri jendela siagang gorok gorok ventilasi niaka ri ballak na, anne ni parek barak sinampe punna allo Nyepi katte tattak kulle ni pa rinra lampu siagang cahaya na tena na kacinikan mae ri luarak. Anjo wattua nakke ni erai ka siagang agang ku lampa arak arak ogoh ogoh antu sala sekre na tradisi na punna eroki allo Nyepi. Mingka akhere na nakke anjari panonton bawang ja kah bella dudui rute na punna nakke erok lampa haha.

Topic: religion
Punna motereki sikola Bayu, tena langsung attinro, mingka lacciriki akboya karattasak minnyak, leng, siagang maraenga. Kamma anne alloa, batena todo’ jappa mange ammalli karattasak minnyak. Nikutaknangi surang kakanna apa injo nuparek. Nakuai Bayu apparekka layang-layang. Njari takbangkami anne kakanna ngurana jai dudu naparek layang-layang anne andikna. Nakanami andikna kua akbalukka layang-layang. Nasabak wattunna niak lomba layang-layang ri sikolayya, anuku ammeta, njari jai tau erok niparekkang layang-layang. Risubangngi niak sampulo lima kuparek layang-layang, anjo pole niak kija tau erok mingka kukana lakbusukmi ka mangnganga apparek dende. Njari anne alloa, ruam pulo issedek kuparek kamase kale-kalengku. Muko pila' jai issedek kapang ka jai dudu ngai anne bateku apparek.

Topic: business
Appare’ tempe mendoang tena na susah, carana gampangji. Sediakan mentongmi bahan-bahanna sikamma tempe 1 papang, 2 sendok tepung terigu, 1 sendok tepung berasa, 4 lasunu kebo’ , kunyi’, katumbar, na je’ne kebo 300 ml. Punna le’ba mi bahan-bahanna, cara se’re na polong-polongmi tipisi tempe na. cara rua na campurmi anjo bahan-bahanna lalang mangko’ siagang je’ne kebo na. teaki encere dudu manna anjo adonan tempe na gantala’ ki. Cara talluna pantami anjo tempe lalang mangko’ ka tadi nampa ri sanggara lalang minnyak bambang. Sanggara ki tempe mendoangna anjari coklat kalotoro’. Nampa panaikmi ri panne a, kullemi ri kanre siagang kanre kebo’ na lada.

Topic: food & beverages
Anjo modalak awal ku daftar droshipper ri salah sekre supplier niaka ri Instagram, Nakke pakarammula ka memang iyaa, beru beru ka nakke ku parek toko ri Shoope siagang akun Instagram na. Jari semoga kulle ji berhaselek. Ohhiyaa, anne mi langkah awalak ku mae lumpak ri dunia bisnis. Tujuan na barak kulle ni boya hasselek kulle ni tamba tambai biaya ukt , kahh ukt ku ri kampusuk ku sannak kajjalak na. Ni langerek na deh pareki jantunga dumba dumba hehehe. Semoga nakke siagang agang agang ku anne sementara ak bsinisika kulle ki sukses nah, siagang ni gappa hasselek ni keroki yaa. 

Topic: business
Awalak na, Yoga ni praktek kan ri rate na rumput, nampa ri rate na kulit binatang, singkamma harimau atokah rusa. Kulit binatang anne labbi jai bantalan antu labbidakki ka, anjo mi sannak na bantu ta katte punna latihan pose antu sikedde labbi rumit ka. Silain na anjo, kulle tong na sare sikedde perlindungan mae ri katte tau kulit sensitif ka. Mingka, latihan yoga antu semakin populer ki, na pareki pappake na kulit harimau, terutama battu ri hewan matea kaleng kaleng na, tena mo na anjari praktis. Hasselek na, ri awalak abad ke 20 , anjo para Yogi jai na pake handuk siagang tikarak katun anjari penopang punna latihan yoga ii. 

Topic: sports
Hari raya lompo tau muslim niak Idul Fitri. Idul Fitri anjo ri pare’ ki siagang Nabi Muhammad SAW. Na kana tradisia a’tantu, anne festival ri mulai ri kota Madinah le’ba na Nabi Muhammad hijrah battu ri kota Makkah. Anas, se’re tau agang na Nabi terkenal ki ri Agama Islam, na kana, anjo wattua Nabi Muhammad battui ri Kota Madinah, na gappa tau-taua na rayakan ki rua allo ri allo tantua kamae anjo tau-taua na hibur ki kalenna siagang kasannangang. Le’ba na mi anjo Nabi Muhammad na kana ri Allah SWT le’ba mi na tantukan rua allo perayaan anjo Idul Fitri na Idul Adha.

Topic: religion
Kitchen Set iyami nikana perabok ruang pallu anjo lengkapka siagang mejang, lamari, laci, siagang tampak ni pare bolik alat alat pallu ta. Mingka niak na nikana Kitchen Set, tampak pallu pallu ta ri ballak anjari nyamang nicinik siagang nyamang di pake. Punna poeng Kitchen Set kulle nipake anjari tampak bolik barang barang ta khususna ri dapuruka, bolik kanre kanrean siagang bahan bahan pallu poeng. Anjomi sabakna parallu ki rawaki Kitchen Set ta , anne niak sikedde tips rawaki Kitchen Set ta. Mula mulana harusuk ki tangkasaki ngaseng suduk suduk na mae, kulle ni pastikan kana niak ji lalang na malo anginga ri dapuruk ta. Ki terapkangi poeng prisip Clean as You Go.

Topic: food & beverages
State of Decay antu mi salah sekre na game zombie survival paling bajika antu lekba ka nakke ku karenai. Pakarammula battu ri carita na, game play na, sanggeng na kualitas gambarak na antu HD ii, anjo ngaseng 10/10. Game na ni pakarammula wattu na pemain ka terjebak ki ri sekre kota caddi antu areng na Trumbull Valley. Pemain na kemudian harusuk ki ak gabung siagang beberapa survivor (NPC) lainga siagang ak kumpuluk ki lalang sekre base (maskar) barak kulle na bantu sekre komunitas. Markas anne kulle rupa na ballak, gereja, restaurant, pabrik, siagang antu beberapa tampak maraeng nga. Rinne mi sinampe anjo petualangan nga ni pakarammula. Anjo pemain nga harusuk ki kulle na pertahan kan komunitas survivor anne barak tena na punah battu ri serangan zombie.

Topic: technology
Niak sekre poeng tampak wisata battu mae erok pasannangi tau Pekanbaru sanggeng na luarak Pekanbaru poeng. Ang ngalle tema balanja ri lalanga, Riau Wisata battu mae siagang nuansa tena na singkamma tampak tampak lekbaka mo niak. Ammake tanda “Tampak ki ngaia”, Riau Garden ammake konsep balanja ri lalanga ri alam loaraka. Ni panaik ri tampak loarakna 2 hektar, niak ri lalang HR Soebrantas, Kecamatan Tampan, Kota Pekanbaru, Riau, anne tampaka kulle ni lampai 15 menit battu pusat na kota Pekanbaru. Battu ri fasilitasna, anne tampak na Riau Garden lengka lengka mi. Loarak poeng tampak parkir na, niak Anjungan Tunai Mandiri (ATM) na, tampak ananak ka akkarena, kanre kanreang, tampak annyusui punna niak ananak caddi ta, siagang barang UMKM.

Topic: leisures
Buru’nenna Tami, arenna Andri akbaluki duriang ri birinna agang Hertasning Mangkasarak, anjo durianga na alle battu ri kampongna, Palopo, ga’gai kasiakna duriang nabalukkanga nasabak memang tiknok ri pokoknai langsung. Niak sekre allo moterekmi ri ballakna anne Andri, kulangngereki ricu ri ballakna kamma niak tau beserek. Mangema attoa’, ternyata akbeserek tojeki Tami siagang buru’nenna. Appasimbungmi pole barang injo ii Tami njari mangea tahangi na kukutaknang, ngurai, apa saba’? Nakuai buru’nenna siallo bujuruk mange akbaluk duriang, motereki bangngi lakbiringmi lakbusuk balu’-balukanna, sekre rua mami tassisa. Wattunna nipalaki doek asselek balu’-balukanna nakana tala niak asselekna. Ternyata anjo duriang nabalukkanga, iaji kale-kalenna kanrei nasabak sanna nangaina. Nakiok tommi pole aganna akborong-borong nganre duriang na tena nasuro agangna akbayarak. Antekamma tena nalarro bainenna. Anu nibalukang mingka ia tonji kanrei naik. 

Topic: food & beverages
Salah sekre na kegagalan ku ak bisnisik antu mi wattu ku nakke ku tutup cafe antu beru beru beberapa ulang nakke ku buka. Sekedar cafe caddi ji memang, kah na labbusi modalak anjama tena na sanggeng na 1 miliar rupiah. Cafe ku anne lokasi na ri sekre area antu secara perhitungan cukup ideal ji. Tampak na ri salah sekre satelit kota Jakarta, tena na bella battu ri sekre universitas lompo, mingka ni keliingi perumahan antu jai keluarga muda. Tampak na todong strategis ji niak tampak parkir na lumayan luarak. Wattu na ni bula, intensitas na pengunjung na ni sakring bella battu ri target. 

Topic: business
Anjomi ri siapkan awala na sebelum na mantung, anjo pelatih na na surui pakarena na ngaseng na longgarkan kaleanna. Na kulle lentur anjo otot-otot na pakarena na ngaseng. Ri gaukangi anjo perengangan ri kalea na kulle na kurangi kasia' dumba-dumba na punna mantung maki battu ri langi' ka. Ri pare' na anjo parasut suntinfa ri abad ke 15, Leonardo Da Vinci na pare' ki desain gambara' na anjo komponen na parasut ka. Tapi na anjo desain gambara' na anjo anjari rancanganna ji tena ri pare' ri bentu' karya nyatai. Desain na anjo ri bentu' parasut segitallui. Jappa na wattua anjo desain na ri palompoi ri Uskup Kroasia. Faust Veranzio Homo Volan. Rancanganna Veranzio ri tappaki lalang se're bokbok mekanika jufulna Machinae Navae, ri pasulu ri taung 1595.

Topic: sports
Konstruksi siagang posisi na poros putarak na mesinga antu horisontal na parek mesin cucia bukaan muko aa kulle ak putarak ri rpm labbi tinggi. Sekitarak 200 rpm lah. Anjo mi sabak na daya sentrifugal na ni hasselekanga labbi kassak siagang labbi jaijekne ni buang batu ri sela sela na serat kain na. Sementara mesin cuci bukaan rate punna ammutaraki kamma anjo kencangna kulle na parek bahaya. Lompo kemungkinan na mesinga kulle ak putara getarak lompo ri 1200 rpm ji bawang barak amani mae ri pengguna na . Mesing cuci bukaan ratea antu 2 tabung malah apputarak ri 800 rpm ji punna na peras ki hasselek sassak ka. 

Topic: technology
Kamma kammayya inne, injo untia niolah rupa rupa tanja na batena. Nia saremi pattambah kamma tarigu, minnya, mantega, coklat, keju. Na loe rupa-rupanna. Injomi kanrejawa iareka pappisolorokna tau mangkasara, loei battu ri unti, kamma: pallu golla, pisang ijo, pallu butung, na barongko, injo ngaseng battu ri unti. Loei appasiara angkana punna niolahmi injo untia, tenami injo kalakbianna. Mingka na pakalambusuki injo tu carakdeka ri kanrea kanreang ang kungi, manna niolah injo unti tetap tonji nia injo lalang kandungan bajik-bajikna. Na injo kapang ancampuriai nikamallakang langerang garring beru iareka kakodiang. Kammami punna nisangara loe minnyana, na inne minyakka loe tongi kodi kodina ri kalea. 

Topic: food & beverages
Tahu iamiantu kanre-kanreang battu tiboang caddi ni pamantang ni pabanggi nampa ni alle je’ne perasana, gunanna untu appare tahu, ni butukan tiboang caddi tangkasa siagang tena na lompo dudua. Tiboang caddi ni bissai sanggengna tangkasa, anjo tiboang caddi tangkasakamo lebba ini bissai in amme salama lima jam sanggengna annang jam. Anne ni amme tujuanna untu ni palumi anjo biji tiboangna supaya anjo punna ini alusi bajiki cinikanna. Punna lebba mi ni amme anjo tiboang caddi ni pasalami battu ri bukkulenna nampa ini bissai ammotere sanggengna tangkasa baji-baji, tiboang caddi ini ini giling senggengna bambang-bambang sekitar 80 sanggengna 100 derajat celcius, akkule tonji tiboang caddi langsungji ni giling bambang tena ini pasala bukkulenna. Ni giling bambang di gaukang supaya matei enzim
 lipoksigenase ampareki rasa kaccina. 

Topic: food & beverages
Jarak na pantai battu ri balla ku sikamma se’re jam ji ri perjalanan. Ri erang mentong mi kanre-kanreang na ri kanre ri Pantai poe anjari tena ji ri pasulu’ doe ri ammali kanreang kulle ki hemat doe’. Anngerang tomma ki karpet ka erok ri mempoi ri pantai poe. Punna sampe maki ri pantai biasana jappa-jappa maki ri sekitara’ na pantai a, akkarena kassi nampa a’foto-foto maki ngaseng. Punna erokki akkarena Banana boat maki, ri putar-putara’ ki ri lautka ri erang siagang kappala. Nyamang mentongi punna lampa ki siagang bijang ta ngaseng kulle ki panjari kenang-kanangi. Tena kulle ri kaluppai sanggeng na sallo poe.

Topic: leisures
Allo raya na agama Islam Idul Fitri mantung ri tanggala 1 Syawal ri kelender Hijriah. Ka 1 Syawal ri tentukangi ri kelender Hijriah teai kelender Masehi anjomi taung-taung allo raya Puasa na bedai tanggala na. Sikamma poe Hari allo Idul Fitri beda-bedai tau na tentukan 1 Syawal na anjari niak se’ke’de tau bedai Allo Raya Idul Fitri na ri tanggala Masehi. Idul Fitri ri rayakan le’ba na umat Islam na gaukang Puasa 30 allo. Idul Fitri anjo ri pare’ ki siagang Nabi Muhammad SAW. Na kana tradisia a’tantu, anne festival ri mulai ri kota Madinah le’ba na Nabi Muhammad hijrah battu ri kota Makkah. Le’ba na mi anjo Nabi Muhammad na kana ri Allah SWT le’ba mi na tantukan rua allo perayaan anjo Idul Fitri na Idul Adha.

Topic: religion
Bajik mentongi punna niak olahraga napantamaki anakta ri sikola. Biasa niak tau toa nasuroji bawang appilajarak anakna, manna eroki amminawang olahraga nakuaji tau toana tenaja parallu anjo yang penting carakdekko ri kelasnu. Tau toayya injo parallu nadukung apa na keroki anakna kamase. Nai la issengi kua niak bakatna ri olahraga punna tena na cobai. Jai pole kabajikanna punna niak napantamakki olahraga anak-anaka, sekre jai agang na urang, kullei pole pila’ naik percaya dirina. Punna niak napantamakki olahraga lakbi gassingi, aktifki, tena na kuttu kamma anak-anak maraenga kamma-kammayya anne sanging HP mami natakgalak, naciniki sanggenna attinro. Pokokna sekreji parallu kigaukang, awasi mami anakta punna olahragai. Ka biasa punna arengna anak-anak, ja’dalaki sambarang na gaukang njari parallui niciniki bajik-bajik.

Topic: sports